উত্তর গোয়া জেলা
উত্তর গোয়া জেলা; (কোঙ্কণী: उत्तर गोंय, প্রতিবর্ণী. উত্তর গোঁয়) হল ভারতের গোয়া রাজ্যের দুটি জেলার একটি। এই জেলার উত্তরে ও পূর্বে যথাক্রমে মহারাষ্ট্র রাজ্যের সিন্ধুদুর্গ ও কোলহাপুর জেলা, দক্ষিণে দক্ষিণ গোয়া জেলা ও পশ্চিমে আরব সাগর অবস্থিত। গোয়া ও অন্য দুটি পর্তুগিজ উপনিবেশ ভারতের অন্তর্ভুক্ত হওয়ার পর গোয়া, দমন ও দিউ নিয়ে একটি মাত্র কেন্দ্রশাসিত অঞ্চল গঠিত হয়। সেই সময় গোয়া, দমন ও দিউ একটি মাত্র জেলার অন্তর্গত ছিল। ১৯৮৭ সালের ৩০ মে গোয়া পূর্ণ রাজ্যের স্বীকৃতি পায় (দমন ও দিউ কেন্দ্রশাসিত অঞ্চলই থেকে যায়)। এই সময় গোয়াকে উত্তর গোয়া ও দক্ষিণ গোয়া জেলায় বিভক্ত করা হয়।